ລມຕ ຄວາມປອດໄພພາຍໃນປະເທດ ກ່າວວ່າ ກຸ່ມອານກາຍດາ ຍັງເປັນໄພຂົ່ມຂູ່ຕໍ່ ສຫລ
ທ່ານນາງ Napolitano ກ່າວວ່າ ພວກກໍ່ການຮ້າຍ ອານກາຍດາ ຍັງສືບຕໍ່ເປັນໄພຂົ່ມຂູ່ຕໍ່ສະຫະລັດ ເຖິງແມ່ນຄວາມສາມາດ ຂອງກຸ່ມດັ່ງກ່າວ ໄດ້ຫຼຸດນ້ອຍຖອຍລົງ
ລັດຖະມົນຕີ ກະຊວງປ້ອງກັນຄວາມປອດໄພພາຍໃນ ປະເທດ ຫຼື Homeland Security ຂອງສະຫະລັດ ທ່ານນາງ Janet Napolitano ກ່າວວ່າ ການຂົ່ມຂູ່ ຂອງພວກກໍ່ການຮ້າຍຕໍ່ສະຫະລັດ ພວມມີວິວັດທະນາ ການຊຶ່ງໃນບາງດ້ານນັ້ນ ອາດຢູ່ໃນລະດັບຮ້າຍແຮງສູງ ສຸດ ນັບແຕ່ໄດ້ມີການໂຈມຕີ ໃນວັນທີ 11 ກັນຍາ ປີ 2001 ນັ້ນ ທ່ານນາງ Napolitano ກ່າວຕໍ່ຄະນະກຳມະການປ້ອງ ກັນຄວາມປອດໄພຂອງສະພາຕໍ່າສະຫະລັດ ໃນວັນພຸດ ວານນີ້ວ່າ ກຸ່ມກໍ່ການຮ້າຍອານກາຍດາ ຍັງສືບຕໍ່ເປັນໄພຂົ່ມຂູ່ຕໍ່ສະຫະລັດ ເຖິງແມ່ນຄວາມ ສາມາດຂອງກຸ່ມດັ່ງກ່າວ ໄດ້ຫຼຸດນ້ອຍຖອຍລົງກໍຕາມ ທ່ານນາງເວົ້າວ່າ ນອກນັ້ນແລ້ວສະຫະລັດຍັງໄດ້ປະເຊີນກັບການຂົ່ມຂູ່ຈາກກຸ່ມຕ່າງໆທີ່ເປັນ ເຄືອຂ່າຍຂອງອານກາຍດາ ທີ່ສະແດງໃຫ້ເຫັນວ່າ ໄດ້ມີການເນັ້ນໜັກເພີ່ມຂຶ້ນ ໃສ່ການເກັບ ເກນເອົາຊາວອະເມຣິກັນແລະຊາວຕາເວັນຕົກ ເປັນຜູ້ທຳການໂຈມຕີ ຜູ້ອຳນວຍການສູນກາງຕໍ່ຕ້ານພວກກໍ່ການຮ້າຍແຫ່ງຊາດຂອງສະຫະລັດ ທ່ານ Mike Lei- ter ກໍກ່າວວ່າທ່ານຖືວ່າກຸ່ມອານກາຍດາໃນແຫຼມອາຣາເບຍທີ່ມີຖານຢູ່ເຢເມັນແລະເປັນສາ ຂາຂອງກຸ່ມອານກາຍດານັ້ນແມ່ນເປັນກຸ່ມທີ່ມີຄວາມສ່ຽງສູງທີ່ສຸດທີ່ຈະທຳການໂຈມຕີສະຫະ ລັດ ທ່ານເວົ້າວ່ານັກສອນສາສະໜາຫົວຮຸນແຮງ Anwar al-Awlaki ຊຶ່ງເປັນຜູ້ນຳຄົນນຶ່ງ ຂອງກຸ່ມດັ່ງກ່າວ ໄດ້ໃຊ້ອິນເຕີແນັດໂອ້ລົມໂດຍກົງກັບຊາວອະເມຣິກັນ